Diari Oficial de la Generalitat Valenciana


Sumari del DOGV 5493, del 19-04-2007 (2007/3974)

ACORD de la Comissió Territorial d'Urbanisme, d'1 de març de 2007, relatiu a la modificació puntual del Pla general en el sector Amerador del Campello.
-------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3974


Data del document
:   01-03-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Campello, el
    * pla d'urbanisme

Vist l'expedient de referència i sobre la base dels següents antecedents i consideracions,  
Antecedents  
Primer. El projecte de modificació es va sotmetre a informació pública durant un mes mitjançant un acord del Ple de l'Ajuntament del dia 27 de juliol de 2006, i es va publicar l'anunci en el Diari Oficial de la Comunitat Valenciana núm. 5331 de 24 d'agost de 2006 i en el diari Las Provincias de 30 d'agost del mateix any. Després del pertinent període d'exposició pública, en el qual no es van presentar al·legacions, el Ple de l'Ajuntament, en sessió del dia 26 d'octubre de 2006, va acordar aprovar provisionalment la modificació puntual del sector Amerador del Pla general.  
Segon. La documentació està integrada per memòria informativa i justificativa, i plànols d'ordenació.  
Tercer. El sector Amerador del Campello consta en el vigent Pla general d'ordenació urbana de l'Ajuntament del Campello com a sòl urbanitzable en execució. Dins del qual hi ha una parcel·la de cessió denominada Campament de Turisme -en l'època d'aprovació del Pla parcial de què porta causa es considerava els campaments de turisme instal·lacions d'interés per a l'atracció i el desenvolupament turístic. Aquesta parcel·la comptava inicialment amb una superfície neta de 57.768 m², a la qual s'atorga una edificabilitat de 0,20 m²t/m²s. Posteriorment, es va modificar l'ordenació i es va incorporar un tram viari que divideix en dues parts la parcel·la de cessió mencionada, de manera que la seua superfície actual és de 55.658 m².  
L'objecte de la modificació és canviar l'ús assignat a l'expressada parcel·la, i assignar a aquesta la seua qualificació com a parcel·la dotacional d'equipament administratiu de la xarxa secundària, romanent en tot cas la titularitat pública d'aquesta. La modificació exposada es concreta mitjançant la modificació dels plànols corresponents del Pla general, assignant a la parcel·la de referència la categoria SA/D.  
Consideracions tecnicojurídiques  
Primera. El procediment seguit per l'Ajuntament està d'acord amb el que preveuen els articles 81 i següents per remissió de l'art. 94,1 de la Llei 16/2005, de 30 de desembre, urbanística valenciana (d'ara endavant LUV).   
Segona. La documentació pot considerar-se completa tenint en compte la naturalesa i la finalitat de la modificació pretesa.   
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, i no es considera procedent formular cap objecció fundada en cap de les comeses previstes en l'article 85 de la LUV. Tampoc s'aprecia infracció alguna de disposició legal estatal o autonòmica.   
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Primer  
Aprovar definitivament la modificació puntual del sector Amerador del Pla general d'ordenació urbana del municipi del Campello.  
Segon  
Publicar íntegrament el present acord aprovatori en el Diari Oficial de la Comunitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Tot això sense perjudici que puga exercir qualsevol altre recurs o acció que es crega oportú.  
Alacant, 1 de març de 2007.- El director territorial de Territori i Habitatge: Ramón Rizo Aldeguer.